Transformerlar: Oydagi pinhon sirlar
Transformerlar: Oydagi pinhon sirlar (inglizcha: Transformers: Dark of the Moon) 2011-yil ekranlarga chiqarilgan ilmiy fantastika va jangari janrlaridagi AQSh filmidir. Transformerlar filmlar seriyasining uchinchi filmi. Film gʻoyasi Hasbro shirkati ishlab chiqaradigan shu nomdagi oʻyinchoqlar liniyasiga asoslangan. Film rejissori — Michael Bay, ssenariy muallifi esa Ehren Kruger'dir. Filmda bosh rollarni Shia LaBeouf, Josh Duhamel, John Turturro, Tyrese Gibson, Rosie Huntington-Whiteley, Patrick Dempsey, Kevin Dunn, Julie White, John Malkovich va Frances McDormand ijro etishgan. Transformerlar: Oydagi pinhon sirlar AQShda 29-iyun 2011-yilda premyera qilindi. Film umumjahon boʻylab $1,124 milliard toʻplab, 2011-yilning 2chi eng kassabop filmiga aylandi. Filmning uch sikveli bor: Transformers: Age of Extinction (2014), Transformerlar: Soʻnggi ritsar (2017) va Transformers: Rise of the Beasts (2023). Shuningdek, Bumblebee (2018) nomli spin-off ham chiqarilgan.